Sardon Jubir

Allahyarham Tun Dato' Sardon bin Haji Jubir (19 Mac 1917 – 14 Disember 1985) merupakan seorang tokoh politik Melayu yang terkenal. Beliau pernah berkhidmat sebagai Yang di-Pertua Negeri Pulau Pinang dari 1975 hingga 1981. Sebelum itu, beliau menjawat jawatan sebagai Menteri Kerja Raya dan Komunikasi dari tahun 1971 hingga 1975.

 Kehidupan awal 
Dilahirkan di Sungai Kluang, Rengit, Batu Pahat, Johor, beliau mendapat pendidikan awal di Sekolah Melayu Sungai Bangan, Mukim Sungai Kluang dan Victoria English Primary School di Singapura. Beliau menduduki peperiksaan Senior Cambridge di Raffles Insituition pada tahun 1932.

Beliau melanjutkan pelajaran dalam bidang undang-undang dan disahkan sebagai Barrister dari Middle Temple, London. Beliau kembali ke Singapura pada tahun 1941.

Beliau berkahwin dengan Toh Puan Saadiah Abdullah pada tahun 1944 dan dikurniakan 4 cahayamata.

Tun Sardon juga pernah menjadi presiden bagi Majlis Belia Malaya yang telah diiktiraf secara rasmi pada 9 September 1950 di Pulau Pinang. Tun Sardon berkhidmat dari tahun 1958 - 1961 bagi menggantikan Syed Hashim Abdullah yang berkhidmat dari tahun 1955 - 1957. Beliau digantikan oleh Syed Kamaruddin Syed Bahaldin yang berkhidmat dari tahun 1964 - 1965.

 Politik 
Sardon bin Jubir mengawali karier politiknya dengan menjadi Anggota Majlis Undangan Singapura dari Kawasan Undi Luar Bandar Timur untuk pilihan raya umum Singapura 1948. Ia memenangi kerusi dengan majoriti 109 suara selepas menewaskan Cheong Hock Chye di kawasan undi tersebut. Beliau tercatat pernah menjadi anggota Pertubuhan Melayu Singapura, atau Singapore Malay Union (SMU), sejak awal 1948. Apabila ia menjabat sebagai Presiden Pertubuhan Melayu Singapura, ia pernah mengirim protes rasmi kepada PBB di Lake Success akan perlakuan Australia terhadap nelayan Melayu yang menurut beliau tidak sesuai dengan prinsip-prinsip hak asasi manusia (HAM).

Sewaktu balik ke Johor pada dekad 1960-an, beliau menang di kawasan Pontian Utara dalam pilihan raya umum Malaysia 1969. Selepas itu beliau dilantik sebagai Menteri Pengangkutan.

 Jawatan 

Antara jawatan yang pernah disandang :

 1948 Ahli Majlis Tertinggi UMNO 
 1951 Ketua Pemuda UMNO 
 1957 Menteri Kerjaraya, Telekom & Pos. 
 1959 - 1968 Menteri Pengangkutan. 
 1967 Timbalan Presiden UMNO. 
 1969 Menteri Kesihatan. 
 1972 - 1974 Menteri Pengangkutan. 
 1972 Menteri Komunikasi. 
 1974 Wakil Tetap Malaysia Di Pertubuhan Bangsa-Bangsa Bersatu (PBB). 
 1975 - 1981 Dilantik sebagai Yang di-Pertua Negeri Pulau Pinang

 Anugerah 

 1958: Anugerah "The Memorial Magsaysay Award".
 1970: Anugerah "Gold Medal", anugerah tertinggi untuk pengakap di Korea Selatan.
 1971: Anugerah King's Gold Medal for Scouts oleh Raja Thailand. 
 1972: Anugerah Darjah Kebesaran Seri Paduka Mahkota Kelantan, membawa gelaran Dato'. 
 1972: Anugerah Darjah Kebesaran Seri Paduka Mahkota Johor membawa gelaran Dato'. 
 1974: Anugerah the "Grand Cross of the Order of St. Michael and St. George" oleh Queen Elizabeth II.
 1976: Anugerah Darjah Seri Maharaja Mangku Negara membawa gelaran "Tun". 
 1976: Anugerah Darjah Utama Pangkuan Negeri (D.U.P.N.) membawa gelaran "Dato' Seri Utama".

Sekolah Menengah Tun Sardon , Rengit Johor dinamakan sempena nama beliau

 Tokoh Pengakap 
Tun Sardon pernah menjadi Ketua Pengakap Negara dari 1963-1973. Antara sumbangan beliau ialah mewujudkan Akta Persekutuan Budak-Budak Pengakap Tanah Melayu (Akta Parlimen No 38 Tahun 1968).Persidangan Pengakap Timur Jauh ke-4 1964. Jambori Pengakap Malaysia pertama diadakan pada 1966.

Sardon menerima "Pingat Emas" dari Pengakap Korea Selatan dan "Pingat Emas Raja" dari Pengakap Thailand. Kem Pengakap Sardon Jubir di Balakong, Selangor telah dibina bagi mengenang jasa beliau.Jasa Allahyarham Tun Sardon Kepada Pergerakan Pengakap Akan Dikenang

 Meninggal dunia 

Tun Sardon meninggal dunia pada 14 Disember 1985 dan telah disemadikan di Makam Pahlawan di pekarangan Masjid Negara Kuala Lumpur.

 Rujukan 

 Pautan luar 
 Yayasan Tun Sardon
 Gabenor Pulau Pinang
 Sekolah Menengah Tun Sardon

Kategori:Kelahiran 1917
Kategori:Kematian 1985
Kategori:Yang di-Pertua Negeri Pulau Pinang
Kategori:Anggota Pertubuhan Kebangsaan Melayu Bersatu
Kategori:Orang dari Johor
Kategori:Muslim Malaysia
Kategori:Penerima Panglima Setia Mahkota
Kategori:Ahli Dewan Rakyat, Parlimen Malaysia pertama
Kategori:Ahli Dewan Rakyat, Parlimen Malaysia ke-2
Kategori:Ahli Majlis Perundangan Persekutuan Tanah Melayu
Kategori:Ahli Dewan Rakyat, Parlimen Malaysia ke-3
Kategori:Penerima Darjah Dato’ Sri Paduka Mahkota Johor
Kategori:Penerima Seri Maharaja Mangku Negara
Kategori:Penerima Panglima Mangku Negara
Kategori:Menteri Kerja Raya Persekutuan Tanah Melayu
Kategori:Menteri Kerja Raya, Pos dan Telekom Persekutuan Tanah Melayu
Kategori:Menteri Pengangkutan Persekutuan Tanah Melayu
Kategori:Menteri Pengangkutan Malaysia
Kategori:Ketua Pergerakan Pemuda Pertubuhan Kebangsaan Melayu Bersatu
Kategori:Penerima Pingat Peringatan Malaysia (Emas)
Kategori:Wakil Tetap Malaysia ke Pertubuhan Bangsa-Bangsa Bersatu di New York